section_heading: Konačna postava sastava i porast popularnosti (1991. – 1993.)
paragraph_text: Basist Ben Shepherd je 1991. konačno primljen u sastav i sastav je započeo snimati treći studijski album. Rezultat je bio album Badmotorfinger koji je izdan 8. listopada 1991. Prvi singl Jesus Christ Pose je zapažen jer je MTV odbio njegovo prikazivanje jer je smatran anti-Kršćanskim. Iako je album bio zasjenjen popularnošću Nirvaninog albuma Nevermind, album je nominiran za Grammy u kategoriji Najbolja metal izvedba. Singlovi Outshined i Rusty Cage su bili često emitirani na radiju i MTV-u. Slijedila je velika turneja po Sjevernoj Americi i Europi s Guns N' Roses, Faith No More i Skid Row. 1992. sviraju na Lollapaloozi s Red Hot Chili Peppers, Pearl Jamom i Ministry. Tada izlazi i ograničeno izdanje Badmotorfingera na dva CD-a koji uz album sadrži i EP Satanoscillatemymetallicsonatas (SOMMS), na kojem se nalazi obrada Black Sabbathove pjesme Into the Void koja je nominirana za Grammy u kategoriji Najbolja metal izvedba. Izdaju i video kompilaciju Motorvision. Sastav se pojavljuje i u filmu Samci (=Singles) u kojem se pojavljuju pjesme Birth Ritual, demoverzija pjesme Spoonman kao i Cornellova solo pjesma Seasons.